CELEX: 62007TN0457
Language: fi
Date: 2007-12-10 00:00:00
Title: Asia T-457/07: Kanne 10.12.2007 — Evropaïki Dynamiki v. EFSA

23.2.2008   
            
            
               FI
            
            
               Euroopan unionin virallinen lehti
            
            
               C 51/47
            
         Kanne 10.12.2007 — Evropaïki Dynamiki v. EFSA
   (Asia T-457/07)
   (2008/C 51/87)
   Oikeudenkäyntikieli: englanti
   Asianosaiset
   
      Kantaja: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Ateena, Kreikka) (edustaja: asianajaja N. Korogiannakis)
   
      Vastaaja: Euroopan elintarviketurvallisuusviranomainen (EFSA)
   Vaatimukset
   
               —
            
            
               EFSAn päätös, jolla katsottiin kantajan tarjouksen hävinneen ja tehtiin sopimus menestyneen tarjoajan kanssa, on kumottava;
            
         
               —
            
            
               EFSA on velvoitettava korvaamaan kantajan oikeudenkäyntikulut ja muut tämän kanteen yhteydessä aiheutuneet kulut.
            
         Oikeudelliset perusteet ja pääasialliset perustelut
   Kantaja teki tarjouksen vastauksena vastaajan IT-konsultoinnin tukea koskevaan tarjouspyyntöön (EUVL 2007/S 97-118626). Kantaja riitauttaa vastaajan 1.10.2007 tekemän päätöksen, jolla hylättiin kantajan tarjous ja tehtiin sopimus toisen tarjoajan kanssa.
   Kanteensa tueksi kantaja väittää, että EFSA ei ole perustellut päätöstä EY 253 artiklan mukaisesti, ja erityisesti se ei ole ilmoittanut kantajalle menestyneen tarjoajan suhteellisia ansioita. Kantajan mukaan EFSA sekoitti valintaperusteet ja sopimuksenteon perusteet keskenään arvioidessaan tarjouksia ja käytti arviointiperusteita, joita ei ollut nimenomaisesti mainittu tarjouspyynnössä. Lisäksi kantaja väittää, että EFSA teki ilmeisiä arviointivirheitä.